Blaze7451/Wiki-th-20250601 huggingface dataset:
รูป (ศาสนาพุทธ)

รูป ในทางพุทธศาสนา คือร่างกายหรือตัวตนของคน สัตว์ อันเกิดขึ้นจากการรวมตัวของธาตุ 4 คือ ดิน น้ำ ไฟ ลม จัดเป็นหนึ่งในขันธ์ 5 (รูป เวทนา สัญญา สังขาร วิญญาณ) มีสภาวะเกิดดับ คือ เกิด แก่ เจ็บ และ ตาย
รูป มีหลายความหมาย ดังนี้
# รูป แปลว่า ที่อยู่ เพราะเป็นที่อยู่ของนามธรรม ถ้าไม่มีรูป นามธรรมทั้งหลาย คือ เวทนา สัญญา สังขาร วิญญาณ ก็ไม่มีที่อยู่ ปรากฎขึ้นมาไม่ได้
# รูป เป็น 1 ใน ปรมัตถธรรม 4 คือ จิต เจตสิก รูป นิพพาน หมายถึง สิ่งที่ชำรุดทรุดโทรมได้, สิ่งที่แตกสลายได้, สิ่งที่ผันแปรได้
# รูป หมายถึง สิ่งที่มองเห็นได้ด้วยตา เช่น รูปารมณ์ อารมณ์คือรูป ที่เห็นได้ด้วยจักษุทวารหรือทางตา
# รูป ใช้เป็นคำแสดงลักษณะนามของภิกษุสามเณร เช่นภิกษุ 3 รูป สามเณร 5 รูป
# รูป ในสมัยก่อนใช้เป็นคำแทนตัวเองของภิกษุสามเณรที่พูดกับคฤหัสถ์ เช่นเดียวกับคำว่า อาตมา, ฉัน เช่น "วันนี้รูปไปไม่ได้หรอกโยม รูปไม่ว่าง" หมายความว่า "อาตมาไปไม่ได้ ไม่ว่าง" นั่นเอง
**รูป 28 =
รูป ในปรมัตถธรรม 4 มี 28 แบ่งเป็น มหาภูตรูป 4 และอุปาทายรูป 24

**มหาภูตรูป 4**
มหาภูตรูป 4 (ธาตุใหญ่ 4) ถือเป็นองค์ประกอบพื้นฐานของรูปธรรมทั้งหมด ซึ่งประกอบด้วย- ปฐวีธาตุ (ธาตุดิน) ลักษณะของความแข็ง ความอ่อน - อาโปธาตุ (ธาตุน้ำ) ลักษณะของการเกาะกุม การไหล- เตโชธาตุ (ธาตุไฟ) ลักษณะของความร้อน ความเย็น- วาโยธาตุ (ธาตุลม) ลักษณะของการเคลื่อนไหว การค้ำจุน
รูปปรมาณูแต่ละชนิดจะประกอบด้วยมหาภูตรูปทั้ง 4 นี้เสมอ แต่จะมีสัดส่วนที่แตกต่างกันไป ทำให้เกิดเป็นรูปธรรมต่างๆ ที่เราสัมผัสได้

**อุปาทายรูป 24**
อุปาทายรูป คือ รูปธรรมที่อาศัยมหาภูตรูปเกิดขึ้น หรือเป็นผลมาจากมหาภูตรูป

**ปสาทรูป 5**
จักขุปสาท การรับรู้ทางตา 
*โสตปสาท การรับรู้ทางหู 
*ฆานปสาท การรับรู้ทางจมูก 
*ชิวหาปสาท การรับรู้ทางลิ้น 
*กายปสาท การรับรู้ทางกาย

**โคจรรูป 4**
รูปะ รูป 
*สัททะ เสียง 
*คันธะ กลิ่น 
*รสะ รส

**ภาวรูป 2**
ปุริสภาวะ ภาวะแห่งบุรุษ ความเป็นชาย
*อิตถีภาวะ ภาวะแห่งสตรี ความเป็นหญิง

**หทยรูป 1**
หทยรูปเป็นรูปที่เกิดจากกรรมเป็นสมุฏฐาน ตั้งอยู่ภายในช่องเนื้อเยื่อหัวใจโตเท่าเมล็ดดอกบุนนาค เป็นที่อาศัยเกิดของจิต (จิตประเภทมโนธาตุ และมโนวิญญาณธาตุ) เพื่อการรู้ธรรมารมณ์

**ชีวิตรูป 1**
ชีวิตรูป  สภาวะที่รักษารูปให้ดำรงอยู่ ความเป็นชีวิต (ชีวิตินทรีย์) ที่เกิดจากกฎพีชนิยามคือ สมตา (ปรับให้เหมาะสม) ชีวิตา (มีกระบวนการทำงาน) วัฏฏตา (มีระบบสืบพันธุ์)

**อาหารรูป 1**
อาหารรูป  ได้แก่ โอชะ (สารอาหารที่อยู่ในรูปธรรม)  อาหารที่หล่อเลี้ยงร่างกาย น้ำและลมหายใจ

**ปริจเฉทรูป 1**
ปริจเฉทรูป ช่องว่างต่างๆภายในกาย

**วิญญัติรูป 2**
กายวิญญัติ การกระทำทางกาย การเคลื่อนไหวร่างกาย
*วจีวิญญัติ การกระทำทางวาจา การแสดงออกทางวาจา

**วิการรูป 3**
รูปัสสะ ลหุตา ความเบาแห่งรูป
*รูปัสสะ มุทุตา ความอ่อนแห่งรูป
*รูปัสสะ กัมมัญญตา ความควรแก่การงาน พอเหมาะ พอประมาณ แห่งรูป

**ลักขณรูป 4**
รูปัสสะ อุจจโย ความเติบโตแห่งรูป
*รูปัสสะ สันตติ ความสืบต่อแห่งรูป
*รูปัสสะ ชรตา ความทรุดโทรมแห่งรูป
*รูปัสสะ อนิจจัง ความแปรปรวนแห่งรูป

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:ขันธ์ ๕
หมวดหมู่:คำศัพท์ศาสนาพุทธ
รูป

รูป (Rūpa) อาจมีความหมายดังต่อไปนี้ - จิตรกรรม ภาพเขียนหรือภาพวาด- ภาพ- ภาพถ่าย- รูปธรรม สิ่งที่จับต้องได้- รูปทรง - รูปร่าง 

**ในทางพระพุทธศาสนา**
  รูปขันธ์ ธรรมะหนึ่งในขันธ์ 5- ลักษณะนามของภิกษุสามเณร- คำแทนตัวเองของภิกษุสามเณรที่พูดกับคฤหัสถ์ในสมัยก่อน 
หมวดหมู่:วัตถุทางกายภาพ
โรคเหตุอาชีพ

โรคเหตุอาชีพ, โรคที่เกิดขึ้นเกี่ยวเนื่องกับการทำงาน, โรคภัยเนื่องจากอาชีพ, หรือ โรคจากการทำงาน (occupational disease) ได้แก่โรคใดๆ (อาจเป็นได้ทั้งโรคเฉียบพลันหรือโรคเรื้อรัง) อันมีสาเหตุเนื่องจากการประกอบอาชีพ หรือการดำเนินกิจกรรมอื่นใดซึ่งเกี่ยวเนื่องกับอาชีพ ทั้งนี้ สิ่งคุกคามสุขภาพในการทำงาน (occupational hazard) ที่มีลักษณะทำให้เกิดการบาดเจ็บ (trauma) เช่น การตกจากที่สูงของคนงาน จัดเป็นการบาดเจ็บจากการทำงาน (occupational injury)ไม่จัดเป็นโรคเหตุอาชีพ 
โรคเหตุอาชีพอันเป็นที่รู้จักมาก เป็นต้นว่า- โรคปอดใยหิน (pulmonary asbestosis) ซึ่งมักเกิดกับผู้ใช้แรงงานในฉนวนแร่ใยหินเปราะบาง (friable asbestos insulation) - ภาวะฝุ่นจับปอด (pneumoconiosis) ซึ่งเกิดจากแร่ชนิดต่างๆ เช่น โรคปอดฝุ่นหิน โรคปอดฝุ่นเหล็ก- กลุ่มอาการอุโมงค์ข้อมือ (median neuropathy at the wrist หรือ carpal tunnel syndrome) ซึ่งมักเกิดกับผู้ประกอบอาชีพในอุตสาหกรรมสัตว์ปีก- โรคปวดหลังส่วนล่าง ในผู้ประกอบอาชีพที่ต้องยกของหนักหรือทำงานก้มๆ เงยๆ- โรคผิวหนังอักเสบ จากการแพ้หรือระคายเคืองสารเคมีที่ใช้ในการทำงาน- โรคขากรรไกรตายเหตุฟอสฟอรัส (phossy jaw) เช่นที่เกิดในเหตุการณ์ประท้วงของผู้จำหน่ายไม้ขีดไฟในกรุงลอนดอนเมื่อ พ.ศ. 2431 โดยการประท้วงดังกล่าวสืบเนื่องมาจากภาวะค่าแรงงานต่ำของผู้จำหน่ายไม้ขีดไฟ และบุคคลดังกล่าวยังประสบปัญหาทางสุขภาพอันเป็นผลมาจากฟอสฟอรัสเหลืองหรือฟอสฟอรัสขาวที่ได้สัมผัสอีกด้วย- โรคขากรรไกรตายเหตุรังสี (radium jaw)

**อ้างอิง**
หมวดหมู่:โรค
อักษรซีริลลิก/ผังยูนิโคด

ตารางต่อไปนี้เป็นอักษรซีริลลิกที่อยู่บนยูนิโคด

**อ้างอิง**


**แหล่งข้อมูลอื่น**
 Unicode 0400-04FF Cyrillic
ยูนิโคด
ซีริลลิก
Lexical Markup Framework

Lexical Markup Framework (LMF) เป็นโครงการของ ISO ที่จะกำหนดกรอบร่วมกับในการสร้างคลังคำสำหรับงานประมวลภาษาธรรมชาติ (NLP) และพจนานุกรมที่เครื่องคอมพิวเตอร์อ่านได้
ขอบเขตของโครงการคือการวางมาตรฐานของหลักการและระเบียบวิธีที่เกี่ยวข้องกับทรัพยากรภาษา ในบริบทของการสื่อสารที่ใช้ภาษามากกว่าหนึ่งภาษาในวัฒนธรรมที่หลากหลาย

**ตัวอย่าง**
ไฟล์:LMFMorphoClergymanInflected.svg
ในภาษา XML:





















**แหล่งข้อมูลอื่น**
  เว็บไซต์ LMF-  เว็บไซต์ LIRICS
หมวดหมู่:ภาษาศาสตร์คอมพิวเตอร์
หมวดหมู่:มาตรฐานไอเอสโอ
รางวัลภาพยนตร์ไทย ชมรมวิจารณ์บันเทิง ครั้งที่ 1

รางวัลภาพยนตร์ไทย ชมรมวิจารณ์บันเทิง ครั้งที่ 1 ประจำปี พ.ศ. 2533 ผู้ที่ได้รับรางวัลได้แก่

**รายชื่อบุคคลและภาพยนตร์ที่ได้รับการเสนอชื่อเข้าชิงรางวัล**
สำหรับผู้ได้รับรางวัลแสดงเป็น ตัวหนา
สรุปจำนวนการได้รับรางวัล
4 - ส.อ.ว.ห้อง 2 รุ่น 44
2 - ฉลุย โครงการ 2, ปุกปุย
1 - คือฉัน, ต้องปล้น, พันธุ์หมาบ้า
สรุปจำนวนการเข้าชิง
12 - ต้องปล้น
9 - คือฉัน
8 - ส.อ.ว.ห้อง 2 รุ่น 44
7 - ปุกปุย
6 - คนเลี้ยงช้าง
4 - ฉลุย โครงการ 2
3 - ทวิภพ, หลงไฟ
1 - ก้อนหินในดินทราย, ความรักไม่มีชื่อ, พันธุ์หมาบ้า

**อ้างอิง**
 http://www.thaifilm.com/awardsDetail.asp?id=11 date=2013-10-28 - หนังสืองานประกาศรางวัลภาพยนตร์ไทย ชมรมวิจารณ์บันเทิง พ.ศ. 2533
แม่แบบ:เหตุการณ์ปัจจุบัน/2551 กรกฎาคม 19

* แผ่นดินไหวใต้ทะเล วัดขนาดได้ 7.0 นอกชายฝั่งทางทิศตะวันออกของจังหวัดฟุกุชิมะ บนเกาะฮอนชู ทางตะวันออกเฉียงเหนือของประเทศญี่ปุ่น และมีประกาศเตือนภัยสึนามิ  (BBC)- สมเด็จพระพุทธปาพจนบดี เจ้าอาวาสวัดราชบพิธฯ มรณภาพด้วยโรคปอด เวลา 11:05 ที่โรงพยาบาลศิริราช สิริอายุ 100 ปี  (สำนักข่าวไทย)
}
กลุ่มกัช

กลุ่มกัช (כך, แปลตรงตัว: "ดังนั้น") เป็นกลุ่มที่พัฒนามาจากสันนิบาตพิทักษ์ชาวยิวของนายร็อบบี แมร์ กาบาเนา ชาวสหรัฐหัวรุนแรง ก่อตั้งเมื่อ พ.ศ. 2511 เพื่อต่อสู้กับลัทธิต่อต้านชาวเซมิติกและสนับสนุนการจัดตั้งรัฐอิสราเอล รวมทั้งการขับไล่ชาวอาหรับออกจากอิสราเอล
พ.ศ. 2515 กลุ่มกัชลงสมัครรับเลือกตั้งสมาชิกรัฐสภาของอิสราเอลแต่ไม่ได้รับเลือกจึงกลับไปต่อสู้ด้วยความรุนแรงต่อไป นายกาบาเนถูกลอบสังหารในนิวยอร์กเมื่อ พ.ศ. 2533 บุตรชายของเขาได้จัดตั้งกลุ่มกาฮาเน ซาย (כהנא חי, "กาฮาเนมีชีวิต") เพื่อสืบทอดเจตนารมณ์ของพ่อ พรรคนี้ถูกห้ามไม่ให้หาเสียงในการเลือกตั้ง พ.ศ. 2535 และทั้งสองกลุ่มถูกแบนถาวรใน พ.ศ. 2537
ในปัจจุบัน ประเทศอิสราเอล ประเทศแคนาดา สหภาพยุโรป ประเทศญี่ปุ่น และประเทศสหรัฐพิจารณาว่าทั้งสองกลุ่มเป็นกลุ่มก่อการร้าย เชื่อว่ากลุ่มนี้มีสมาชิกแกนกลางทับซ้อนกันน้อยกว่า 100 คน ซึ่งมีส่วนเกี่ยวโยงกับพรรคโอตซ์มาเยฮูดิต

**อ้างอิง**
 ศราวุฒิ อารีย์ (2550). ก่อการร้าย มุมมองของโลกอิสลาม. กรุงเทพฯ: สถาบันเอเชียศึกษา จุฬาลงกรณ์มหาวิทยาลัย. หน้า 103–104. 9749897072.

**แหล่งข้อมูลอื่น**
 Kach Knesset website en- Terrorist Group Profiles: Kach and Kahane Chai United States State Department- List of incidents attributed to Kach on the START database- List of incidents attributed to the Kahane Chai on the START database- Kach and Kahane Chai date=2008-06-11  International Policy Institute for Counter-Terrorism- State Department Brief to DC Court of Appeals Defending Redesignation of Kach/Kahane Chai as FTO- DC Circuit Court of Appeals Opinion Denying Kach/Kahane Chai's Motion to Overturn Their FTO Designation DC Indymedia
*1988 Kach Election Promo
หมวดหมู่:ขบวนการทางการเมืองในประเทศอิสราเอล
หมวดหมู่:ขบวนการก่อการร้าย
กองทัพแดงญี่ปุ่น

กองทัพแดงญี่ปุ่น (Japanese Red Army, JRA; 日本赤軍, โรมะจิ: Nihon Sekigun) เป็นกลุ่มปฏิบัติการข้ามชาติที่ก่อตั้งตั้งแต่พ.ศ. 2513 โดยแยกตัวออกมาจากสันนิบาตคอมมิวนิสต์มีจุดมุ่งหมายเพื่อโค่นล้มราชวงศ์ญี่ปุ่น เครือข่ายของกลุ่มได้แพร่หลายอยู่ในหลายประเทศในเอเชีย เชื่อกันว่าฐานที่มั่นอยู่ในประเทศเลบานอนตั้งแต่พ.ศ. 2520 และมีความสัมพันธ์ใกล้ชิดกับกลุ่มติดอาวุธในปาเลสไตน์
ปฏิบัติการโจมตีที่สำคัญของกลุ่มได้แก่ การสังหารหมู่ที่ท่าอากาศยานลอด ประเทศอิสราเอลเมื่อพ.ศ. 2515 การจี้เครื่องบินของสายการบินญี่ปุ่น ความพยายามยึดสถานทูตสหรัฐในประเทศมาเลเซีย สมาชิกของกองทัพแดงญี่ปุ่นถูกจับในสหรัฐเมื่อพ.ศ. 2521 ระหว่างการวางแผนโจมตีนิวเจอร์ซีย์เทิร์นไพค์ และยังถูกจับเป็นจำนวนมากในประเทศเลบานอนเมื่อพ.ศ. 2540 ปัจจุบันความเคลื่อนไหวของกลุ่มนี้ลดลง

**อ้างอิง**
 ศราวุฒิ อารีย์. ก่อการร้าย มุมมองของโลกอิสลาม. กทม. สถาบันเอเชียศึกษา จุฬาลงกรณ์มหาวิทยาลัย. 2550. หน้า 104 - 105

**แหล่งข้อมูลอื่น**
  Video of 1974 Mitsubishi Heavy Industries building bombing.
ญ
ญ
ญ
กองกำลังติดอาวุธอิสลาม

กองกำลังติดอาวุธอิสลาม (Armed Islamic Group จาก Groupe Islamique Armé; al-Jamāʿa l-ʾIslāmiyya l-Musallaḥa) เป็นกลุ่มนิยมอิสลามหัวรุนแรงในประเทศแอลจีเรีย มีเป้าหมายเพื่อต่อต้านสหรัฐอเมริกา หลังจากที่สหรัฐและฝรั่งเศสให้การสนับสนุนให้กองทัพแอลจีเรียปฏิวัติล้มล้างรัฐบาลแอลจีเรียที่มาจากพรรคนิยมอิสลาม ในช่วงพ.ศ. 2534 – 2535 กลุ่มนี้ก่อตั้งเมื่อ พ.ศ. 2535 เน้นการต่อสู้ด้วยความรุนแรงโดยการฆ่าชาวต่างชาติชาวแอลจีเรีย โจมตีพลเรือนและสังหารนักข่าว

**ปฏิบัติการ**
โจมตีพลเรือนและคนงานของรัฐบ่อยในช่วง พ.ศ. 2535 – 2541 ในบางพื้นที่มีการสังหารหมู่ประชาชนหรือฆ่าล้างหมู่บ้าน ใน พ.ศ. 2536 ทางกลุ่มได้สังหารชาวต่างชาติ ส่วนใหญ่เป็นชาวยุโรปกว่า 100 คน ใน พ.ศ. 2537 ได้จี้เครื่องบินสายการบิน Air France ที่บินไปยังแอลจีเรีย มีสมาชิกกลุ่มบางส่วนถูกจับได้ในฝรั่งเศสในข้อหาวางระเบิดเมื่อ พ.ศ. 2538

**สมาชิก**
ไม่ทราบจำนวนแน่นอน ประมาณว่ามีราว 100 คน ฐานที่มั่นอยู่ในแอลจีเรีย ได้รับการสนับสนุนจากชาวแอลจีเรียที่อพยพไปอยู่ในยุโรป รัฐบาลแอลจีเรียกล่าวหาว่าอิหร่านและซูดานให้การสนับสนุนกลุ่มนี้

**อ้างอิง**

**อ่านเพิ่ม**
 ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 90 - 91- ศราวุฒิ อารีย์. ก่อการร้าย มุมมองของโลกอิสลาม. กทม. สถาบันเอเชียศึกษา จุฬาลงกรณ์มหาวิทยาลัย. 2550. หน้า 125 – 126
หมวดหมู่:ขบวนการก่อการร้าย
หมวดหมู่:ขบวนการทางการเมืองในประเทศแอลจีเรีย
หมวดหมู่:ขบวนการอิงศาสนาอิสลาม
ญิฮาดอิสลามอียิปต์

ญิฮาดอิสลามอียิปต์ (Egyptian Islamic Jihad; الجهاد الإسلامي المصري) เป็นกลุ่มก่อการร้ายลัทธิอิสลามอียิปต์ที่ก่อตั้งตึ้งแต่ปลายคริสต์ทศวรรษ 1970 สหประชาชาติแบนกลุ่มนี้ทั่วโลกในฐานะกลุ่มที่มีความเกี่ยวข้องกับอัลกออิดะฮ์ และรัฐบาลหลายแห่งทั่วโลกแบนกลุ่มนี้ด้วย 
เป้าหมายหลักดั้งเดิมขอองค์กรคือโค่นล้มรัฐบาลอียิปต์และแทนที่ด้วยรัฐอิสลาม ภายหลังขยายเป้าหมายรวมการโจมตีผลประโยชน์ของสหรัฐและอิสราเอลในอียิปต์และทั่วโลก 
หลังการปฏิวัติอียิปต์ อดีตหัวหน้ากลุ่มในอียิปต์หันไปก่อตั้งพรรคการเมืองชื่อพรรคอิสลาม ซึ่งกลายเป็นสมาชิกพันธมิตรต่อต้านรัฐประหารหลังรัฐประหารในประเทศอียิปต์ ค.ศ. 2013

**ปฏิบัติการ**
ทางกลุ่มออกมาอ้างความรับผิดชอบในการลอบสังหารประธานาธิบดีอันวาร์ ซาดัตเมื่อ พ.ศ. 2534 และการลอบสังหารนายฮัสซัน อัล อัสฟิ รัฐมนตรีมหาดไทยของอียิปต์เมื่อ พ.ศ. 2536 การลอบวางระเบิดสถานทูตอียิปต์ในปากีสถานเมื่อ พ.ศ. 2538 รวมทั้งการพยายามโจมตีสถานทูตสหรัฐในแอลเบเนียเมื่อ พ.ศ. 2541 แต่ไม่สำเร็จ 

**หัวหน้า**
ถึงแม้ว่าอัยมัน อัซเซาะวาฮิรีเป็น "หนึ่งในแนวหน้า" ผู้นำที่แท้จริงคืออัชชะรีฟ นะบีล นะอีมเคยเป็นหัวหน้ากลุ่มนี้ใน ค.ศ. 1988 ถึง 1992

**อ้างอิง**

**อ่านเพิ่ม**
 Jamaat al-Islamiyya (and) Egyptian Islamic Jihad, Council on Foreign Relations, October 2005
*url-status=dead , Center for Defense Information, 17 September 2002
*url-status=dead , Center for Nonproliferation Studies, Monterey Institute of International Studies- Egyptian Islamic Jihad, Australian National Security, Australian Government- Egypt's Jihad Group leader wants end to violence- Violence won't work: how author of 'jihadists' bible' stirred up a storm- ดลยา เทียนทอง. ปฐมบทการก่อการร้าย. กรุงเทพฯ: สถาบันเอเชียศึกษา จุฬาลงกรณ์มหาวิทยาลัย, 2550, หน้า 72-73.
หมวดหมู่:ขบวนการทางการเมืองในประเทศอียิปต์
หมวดหมู่:ขบวนการอิงศาสนาอิสลาม
หมวดหมู่:ขบวนการก่อการร้าย
อัลญะมะอะหฺ อัลอิสลามียะหฺ (อียิปต์)

อัลญะมะอะหฺ อัลอิสลามียะหฺ (Al Gama a al Islamiyyah; ภาษาอาหรับ الجماعه الإسلاميه) เป็นกลุ่มนิยมอิสลามและกลุ่มติดอาวุธที่ใหญ่ที่สุดในอียิปต์ มีจุดมุ่งหมายเพื่อเปลี่ยนการปกครองในประเทศอียิปต์ให้เป็นรัฐอิสลาม กิจกรรมของกลุ่มเริ่มปรากฏตั้งแต่ พ.ศ. 2522 – 2523 และประกาศยุติบทบาทใน พ.ศ. 2542 และกลับมาปฏิบัติการอีกครั้งใน พ.ศ. 2543 โดยได้รับแรงบันดาลใจจากแนวคิดของบินลาเดน ทำให้กลุ่มนี้แตกออกเป็นสองส่วน ส่วนหนึ่งนำโดย มุสตาฟา ฮัมซา ต้องการหยุดยิง กับส่วนของ ริฟา อิทาซา มูซา ต้องการต่อสู้ต่อไป

**ปฏิบัติการ**
ปฏิบัติของกลุ่มนี้ เช่นการลอบสังหาร อันวาร์ อัล-ซาดากา ประธานาธิบดีอียิปต์เมื่อ พ.ศ. 2522 การโจมตีเจ้าหน้าที่รัฐ ชาวคริสต์ในอียิปต์ และชาวตะวันตก กลุ่มนี้มีส่วนร่วมในการวางระเบิดตึกเวิลด์เทรด เซนเตอร์เมื่อ พ.ศ. 2536 เน้นการโจมตีหน่วยงานของรัฐและนักท่องเที่ยวชาวต่างชาติ โดยเฉพาะใน พ.ศ. 2540 การโจมตีที่เมืองลูซอร์ทำให้มีผู้เสียชีวิต 58 คน นอกจากนั้น ยังประกาศรับผิดชอบต่อความพยายามลอบสังหารประธานาธิบดีฮอสนี มูบารักของอียิปต์ขณะอยู่ในเอธิโอเปีย

**สมาชิก**
ก่อนการประกาศหยุดยิง คาดว่ามีสมาชิก 1,000 – 2,000 คน แต่จำนวนน่าจะลดลงในปัจจุบันเพราะความแตกแยกภายในองค์กร เขตปฏิบัติการอยู่ทางใต้ของอียิปต์ และปรากฏในประเทศอื่น เช่น อังกฤษ อัฟกานิสถาน เยเมนและออสเตรีย

**อ้างอิง**
 ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 71 - 72- ศราวุฒิ อารีย์. ก่อการร้าย มุมมองของโลกอิสลาม. กทม. สถาบันเอเชียศึกษา จุฬาลงกรณ์มหาวิทยาลัย. 2550. หน้า 124 - 125

**แหล่งข้อมูลอื่น**
  Al-Ghuroba (Followers of Ahlus Sunnah wal Jama'ah)-  Al-Gama'a al-Islamiyya date=2001-09-27  (Center for Nonproliferation Studies, Monterey Institute of International Studies)-  Article about Islamist resistance in Egypt date=2005-04-22 -  Article in the Economist about more recent developments-  al-Gama'a al Islam date=2022-06-30  home page-  Egypt's Jihad Group leader wants end to violence date=2007-12-27 -  Violence won't work: how author of 'jihadists' bible' stirred up a storm-  The Rebellion Within a New Yorker article about terrorists renouncing violence, with significant attention paid to the Islamic Group
หมวดหมู่:ขบวนการก่อการร้าย
หมวดหมู่:ขบวนการอิงศาสนาอิสลาม
หมวดหมู่:ขบวนการทางการเมืองในประเทศอียิปต์
กลุ่มซาลาฟิสต์เพื่อการเรียกร้องและการสู้รบ

กลุ่มซาลาฟิสต์เพื่อการเรียกร้องและการสู้รบ (The Salafist Group for Call and Combat) เป็นกลุ่มที่แยกตัวออกมาจากกองกำลังติดอาวุธอิสลามเมื่อ พ.ศ. 2539 ปัจจุบันเป็นกลุ่มติดอาวุธที่มีประสิทธิภาพมากที่สุดในแอลจีเรีย กลุ่มนี้ไม่เน้นเป้าหมายที่เป็นพลเรือนจึงได้รับการสนับสนุนมาก เป้าหมายหลักเป็นทหารและเจ้าหน้าที่ของรัฐบาลแอลจีเรีย เน้นการโจมตีในชนบท เชื่อว่ามีความเกี่ยวข้องกับอัลกออิดะฮ์ คาดว่ามีสมาชิกประมาณ 1,000 – 2,000 คน ฐานที่มั่นอยู่ในแอลจีเรีย รัฐบาลแอลจีเรียกล่าวหาว่าอิหร่านและซูดานให้การสนับสนุนกลุ่มนี้

**อ้างอิง**
 ดลยา เทียนทอง. ปฐมบทการก่อการร้าย. กรุงเทพฯ: สถาบันเอเชียศึกษา จุฬาลงกรณ์มหาวิทยาลัย, 2550. หน้า 91-92.
หมวดหมู่:ขบวนการทางการเมืองในประเทศแอลจีเรีย
หมวดหมู่:ขบวนการก่อการร้าย
กองกำลังร่วมป้องกันตนแห่งโคลอมเบีย

กองกำลังร่วมป้องกันตนแห่งโคลอมเบีย (Autodefensas Unidas de Colombia) ก่อตั้งเมื่อ พ.ศ. 2540 เพื่อรวบรวมกองกำลังทางทหารต่อสู้กับกองกำลังติดอาวุธปฏิวัติโคลอมเบียเพื่อป้องกันผลประโยชน์ทางเศรษฐกิจของท้องถิ่น ได้รับการสนับสนุนจากพ่อค้ายาเสพติดด้วย ผู้นำคือการ์โลส กัสตัญโญ ปฏิบัติการมีตั้งแต่การลอบสังหารจนถึงสงครามกองโจร มีสมาชิกประมาณ 6,000–8,150 คน เข้มแข็งทางภาคตะวันตกเฉียงเหนือของโคลอมเบียและเริ่มขยายตัวไปทางเหนือและตะวันตกเฉียงใต้ตั้งแต่ พ.ศ. 2542 ใน พ.ศ. 2543 กลุ่มนี้ได้ปะทะกับกองกำลังติดอาวุธปฏิวัติโคลอมเบียในเขตปาตูมาโย กองกำลังนี้เลิกระดมพลไปใน พ.ศ. 2549

**อ้างอิง**
 ดลยา เทียนทอง. ปฐมบทการก่อการร้าย. กรุงเทพฯ : สถาบันเอเชียศึกษา จุฬาลงกรณ์มหาวิทยาลัย, 2550, หน้า 94.
หมวดหมู่:ขบวนการทางการเมืองในประเทศโคลอมเบีย
หมวดหมู่:ขบวนการก่อการร้าย
เทศบาลตำบลพนม

พนม เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ตำบลพังกาญจน์ทั้งตำบล และพื้นที่หมู่ 1–3 และหมู่ 13 ของตำบลพนม ในอำเภอพนม จังหวัดสุราษฎร์ธานี เดิมมีฐานะเป็นสุขาภิบาลพนม ตั้งอยู่บริเวณคลองบางท่อนบรรจบกับคลองสก ห่างจากทางหลวงแผ่นดินหมายเลข 401 (สุราษฏร์ธานี–ตะกั่วป่า) ลงไปทางใต้ประมาณ 4.5 กิโลเมตร มีเนื้อที่ประมาณ 2.0 ตารางกิโลเมตร ตั้งขึ้นในปี พ.ศ. 2499
ต่อมาในปี พ.ศ. 2513–2514 ได้มีการย้ายที่ว่าการอำเภอพนมมาอยู่ริมทางหลวงแผ่นดินสาย 401 หลังจากนั้นสถานที่ราชการ ร้านค้า ได้ย้ายและก่อตั้งขึ้นในบริเวณรอบที่ว่าการอำเภอจนก่อให้เกิดศูนย์กลางใหม่ขึ้นบริเวณนั้น ดังนั้นคณะกรรมการสุขาภิบาลจึงได้ขอขยายเขตสุขาภิบาลออกมาครอบคลุมที่ว่าการอำเภอ จนกระทั่งในปี พ.ศ. 2528 ได้มีพระราชกฤษฎีกาขยายเขตสุขาภิบาลให้มีเนื้อที่ 20.29 ตารางกิโลเมตร โดยมีพื้นที่ในเขตปกครองได้แก่ หมู่ที่ 1 หมู่ที่ 2 หมู่ที่ 3 และหมู่ที่ 13 ตำบลพนม มีสำนักงานที่ทำการอยู่บนที่ว่าการอำเภอพนม
สุขาภิบาลพนมได้ยกฐานะเป็นเทศบาลตำบล ในวันที่ 25 พฤษภาคม พ.ศ. 2542 มีสำนักงานอยู่บนที่ว่าการอำเภอ ทางผู้บริหารท้องถิ่นเห็นว่าเทศบาลน่าจะมีสำนักงานเพื่อความสะดวกและคล่องตัวในการบริหารงานบวกกับมีพนักงานเพิ่มมากขึ้น จนกระทั่งในปี พ.ศ. 2546 จึงก่อสร้างสำนักงานขึ้นริมทางหลวงแผ่นดินหมายเลข 401 บริเวณหลักกิโลเมตรที่ 71 ของพื้นที่หมู่ที่ 1 และได้ย้ายมามาอยู่สำนักงานใหม่เมื่อปี พ.ศ. 2547 
ต่อมาในปี พ.ศ. 2546 กระทรวงมหาดไทยได้พิจารณาให้เขตองค์การบริหารส่วนตำบลพังกาญจน์ที่มีประชากรเพียง 1,787 คน และ 421 ครัวเรือน ต้องควบรวมพื้นที่เข้ากับเทศบาลตำบลพนมในวันที่ 29 กันยายน พ.ศ. 2547 เนื่องจากมีประชากรและรายได้ไม่เพียงพอต่อการเป็นองค์การบริหารส่วนตำบล โดยการควบรวมนี้ทำให้เทศบาลตำบลพนม มีพื้นที่ครอบคลุมตำบลพังกาญจน์ทั้งหมด และมีพื้นที่เพิ่มขึ้นอีกประมาณ 54.59 ตารางกิโลเมตร รวมแล้วเป็นพื้นที่ในเขตปกครองทั้งหมดของเทศบาลตำบลพนมประมาณ 74.88 ตารางกิโลเมตร หรือประมาณ 46,800.1 ไร่

**อ้างอิง**
พนม
หมวดหมู่:อำเภอพนม
กองกำลังติดอาวุธปฏิวัติโคลอมเบีย

กองกำลังติดอาวุธปฏิวัติโคลอมเบีย—กองทัพประชาชน (Fuerzas Armadas Revolucionarias de Colombia—Ejército del Pueblo), ฟาร์ก-เอป (FARC–EP) หรือ ฟาร์ก (FARC) เป็นอดีตกลุ่มกองโจรในประเทศโคลอมเบีย ก่อตั้งเมื่อ พ.ศ. 2507 มีจุดมุ่งหมายเพื่อสถาปนาการปกครองระบอบคอมมิวนิสต์และต่อต้านสหรัฐ

**ปฏิบัติการ**
ปฏิบัติการทางทหารอยู่ในประเทศโคลอมเบียเป็นหลัก แต่ก็มีการเข้าไปโจมตีประเทศเพื่อนบ้านบ้าง ปฏิบัติการของกลุ่มมีทั้งการลักพาตัว ปล้นธนาคารและค้ายาเสพติด เน้นที่การลอบวางระเบิด ข่มขู่ จี้เครื่องบิน และสงครามกองโจร ในเดือนมีนาคม พ.ศ. 2542 กลุ่มนี้ได้ลอบสังหารชาวอเมริกันอินเดียน 3 คน ซึ่งเป็นจุดเริ่มต้นของการโจมตีเป้าหมายที่เป็นชาวต่างชาติของกลุ่ม

**สมาชิก**
ใน พ.ศ. 2556 ฟาร์กมีสมาชิกราว 7,000–10,000 คน ส่วนใหญ่อยู่ในชนบท มีพื้นที่ปฏิบัติการในโคลอมเบีย เวเนซุเอลา ปานามา และเอกวาดอร์ ได้รับการสนับสนุนจากคิวบา

**การสลายตัว**
ในวันที่ 27 มิถุนายน พ.ศ. 2560 ฟาร์กประกาศยุติการเป็นกลุ่มติดอาวุธและส่งมอบอาวุธของตนให้แก่สหประชาชาติ ในเดือนถัดมา ฟาร์กประกาศปฏิรูปตนเองเป็นพรรคการเมืองตามกฎหมาย อย่างไรก็ตาม สมาชิกของฟาร์กหลายพันคนซึ่งไม่เห็นด้วยกับการปลดอาวุธยังคงยึดมั่นอุดมการณ์ดั้งเดิมของกลุ่มและลักลอบค้ายาเสพติดต่อไป

**อ้างอิง**
 ดลยา เทียนทอง. ปฐมบทการก่อการร้าย. กรุงเทพฯ : สถาบันเอเชียศึกษา จุฬาลงกรณ์มหาวิทยาลัย, 2550, หน้า 92–93.- ศราวุฒิ อารีย์. ก่อการร้าย มุมมองของโลกอิสลาม. กรุงเทพฯ : สถาบันเอเชียศึกษา จุฬาลงกรณ์มหาวิทยาลัย, 2550, หน้า 113–114.
หมวดหมู่:ขบวนการทางการเมืองในประเทศโคลอมเบีย
หมวดหมู่:พรรคคอมมิวนิสต์
หมวดหมู่:ขบวนการก่อการร้าย
เซนเดโรลูมิโนโซ

200px
เซนเดโรลูมิโนโซ (Sendero Luminoso; "ทางสว่าง") หรือชื่อเป็นทางการว่า พรรคคอมมิวนิสต์แห่งเปรู (Partido Comunista del Perú) เป็นขบวนการลัทธิเหมาติดอาวุธในประเทศเปรูที่มีปฏิบัติการทางทหารที่โหดเหี้ยม ก่อตั้งโดยอาบิมาเอล กุซมัน เมื่อราว พ.ศ. 2503 จุดมุ่งหมายเพื่อล้มล้างรัฐบาลเปรูและก่อตั้งรัฐบาลปฏิวัติชาวนาขึ้น การต่อสู้ของขบวนการนี้ใช้การเข่นฆ่าพลเรือน เจ้าหน้าที่รัฐบาล และโจมตีสถานทูต โดยอาจได้รับการสนับสนุนจากขบวนการค้ายาเสพติด กลุ่มนี้เริ่มอ่อนแอลงในช่วง พ.ศ. 2535–2538 เมื่อกุซมันและสมาชิกระดับแกนนำถูกจับตัว รวมทั้งการใช้กฎหมายนิรโทษกรรมของเปรู

**ปฏิบัติการ**
เน้นการโจมตีด้วยการวางระเบิดทั่วไป เช่นใน พ.ศ. 2533 ได้ลอบวางระเบิดสถานทูตหลายแห่งในประเทศเปรู รวมทั้งสถานทูตสหรัฐอเมริกา รัฐบาลเปรูพยายามกวาดล้างอย่างต่อเนื่องมาตั้งแต่ พ.ศ. 2544

**สมาชิก**
ไม่ทราบจำนวนที่แน่นอน แต่คาดว่ามาราว 200 คน ปัจจุบันสมาชิกถูกจับกุมหรืออยู่ระหว่างการหลบหนี ทำให้ประสิทธิภาพของกลุ่มอ่อนแอลง

**อ้างอิง**
 ดลยา เทียนทอง. ปฐมบทการก่อการร้าย. กรุงเทพฯ: สถาบันเอเชียศึกษา จุฬาลงกรณ์มหาวิทยาลัย, 2550, หน้า 93-94.- ศราวุฒิ อารีย์. ก่อการร้าย มุมมองของโลกอิสลาม. กรุงเทพฯ: สถาบันเอเชียศึกษา จุฬาลงกรณ์มหาวิทยาลัย, 2550, หน้า 113.
หมวดหมู่:ขบวนการทางการเมืองในประเทศเปรู
หมวดหมู่:ขบวนการก่อการร้าย
หมวดหมู่:พรรคคอมมิวนิสต์
ขบวนการปฏิวัติตูปัก อามารู

ขบวนการปฏิวัติตูปัก อามารู (Movimiento Revolucionario Túpac Amaru, MRTA) เป็นขบวนการนิยมลัทธิคอมมิวนิสต์ในประเทศเปรู ก่อตั้งเมื่อ พ.ศ. 2527 เพื่อจัดการปกครองระบอบคอมมิวนิสต์ในเปรู พื้นที่เคลื่อนไหวสำคัญอยู่ในเขตป่าของหุบเขาฮวลลากา ปฏิบัติการของกลุ่มเน้นการต่อสู้กับรัฐบาลด้วยความรุนแรงและต่อต้านอิทธิพลของสหรัฐอเมริกาด้วย
ในเดือนธันวาคม พ.ศ. 2539 กลุ่มนี้ได้เข้ายึดสถานทูตญี่ปุ่นในกรุงลิมา มีการจับตัวประกันหลายร้อยคน ทางรัฐบาลเปรูตัดสินใจส่งทหารเข้าปราบเมื่อเดือนเมษายน พ.ศ. 2540 ฝ่ายขบวนการปฏิวัติเสียชีวิตไป 14 คนรวมทั้งนายเนสตอร์ เซร์ปา ผู้นำกลุ่ม จากนั้นมากลุ่มนี้ก็อ่อนแอลง

**อ้างอิง**
 ศราวุฒิ อารีย์. ก่อการร้าย มุมมองของโลกอิสลาม. กรุงเทพฯ: สถาบันเอเชียศึกษา จุฬาลงกรณ์มหาวิทยาลัย, 2550, หน้า 112.
หมวดหมู่:ขบวนการทางการเมืองในประเทศเปรู
หมวดหมู่:ขบวนการก่อการร้าย
อะษาน

อะษาน (أَذَان, pron) บางครั้งเรียกตามภาษาตุรกีว่า เอซาน (ezan) เป็นการเรียกละหมาดในศาสนาอิสลามที่กล่าวโดยมุอัซซินในแต่ละวัน รากศัพท์ของคำนี้คือ อะษินะ (أَذِنَ) แปลว่า "ฟัง, ได้ยิน, รับทราบ" ส่วนอีกคำที่แตกออกมาคือ อุษุน (أُذُن) แปลว่า "หู"
การอะษานจะกล่าว ตักบีร (อัลลอฮ์ ผู้ทรงเกรียงไกร) ด้วยเสียงอันดัง ตามมาด้วย ชะฮาดะฮ์ (ไม่มีพระเจ้าอื่นใด นอกจาก อัลลอฮ์ มุฮัมมัดเป็นศาสนทูตของ อัลลอฮ์)

**ข้อความ**

**สถานะทางกฎหมายสมัยใหม่**

**อิสราเอล**
ใน ค.ศ. 2016 คณะกรรมการรัฐมนตรีอิสราเอลอนุมัติร่างกฎหมายให้จำกัดเสียงเรียกขอพรในที่สาธารณะ โดยเฉพาะเสียงอะษาน ด้วยเหตุผลมลภาวะทางเสียง ร่างกฎหมายถูกเสนอโดยโมตี โยเกฟ สมาชิกดเนสเซ็ตของพรรคเดอะจิววิชโฮม และโรเบิร์ต อิลาโตฟ จากพรรคยิสราเอลเบเตนู (Yisrael Beiteinu) การแบนนี้มีผลต่อมัสยิดสามแห่งในหมู่บ้านอบูดิสในเยรูซาเลมตะวันออก ทำให้ตัดสิทธิ์ในการกล่าวละหมาดตอนหัวรุ่ง (ซุบฮี) เบนจามิน เนทันยาฮู นายกรัฐมนตรีอิสราเอล สนับสนุนร่างกฎหมายนี้ องค์กรประชาธิปไตยอิสราเอล (Israel Democracy Institute) กล่าวว่ากฎหมายนี้ขัดต่อสิทธิของมุสลิม และขัดขวางเสรีภาพทางศาสนาของพวกเขา

**ตุรกี**
หลังจากการปฏิรูปที่นำมาสู่การก่อตั้งสาธารณรัฐตุรกีใน ค.ศ. 1923 รัฐบาลตุรกีในเวลานั้น นำโดยมุสทาฟา เคมัล อาทาทืร์ค ได้นำระบอบฆราวาสนิยมเข้าสู่ตุรกี โดยมีแผนดำเนินการอะษานด้วยภาษาตุรกี ซึ่งขัดแย้งกับธรรมเนียมที่ต้องกล่าวเป็นภาษาอาหรับ โดยมีผลตั้งแต่วันที่ 1 กุมภาพันธ์ ค.ศ. 1932 และดำเนินการต่อไปเป็นเวลา 18 ปี
ณ วันที่ 17 มิถุนายน ค.ศ. 1950 รัฐบาลใหม่ที่นำโดยอัดนาน เมนเดเรส ได้นำการอะษานภาษาอาหรับมาใช้อีกครั้ง

**สวีเดน**
มัสยิดฟิตต์ยาใน Botkyrka ที่อยู่ทางตอนใต้ของสต็อกโฮล์ม เป็นมัสยิดแรกที่ได้รับอนุญาตให้อะษานละหมาดวันศุกร์ใน ค.ศ. 2013 โดยมีข้อแม้ว่าเสียงต้องไม่ดังกว่า 60 เดซิเบล ที่คาร์ลสกรูนา (เทศมณฑลเบลียกิงเงอ ภาคใต้ของประเทศสวีเดน) ทางสมาคมอิสลามได้สร้างหออะษานใน ค.ศ. 2017 และได้กล่าวอะษานทุกสัปดาห์จนถึงปัจจุบัน มัสยิดชั่วคราวที่เวกเชอได้รับสิทธิ์นี้เช่นเดียวกันในเดือนกุมภาพันธ์ ค.ศ. 2018 ทำให้มีการวิจารณ์กันทั้งประเทศ หน่วยงานตำรวจสวีเดนได้ให้การอนุญาตเป็นระยะเวลาหนึ่งปีในเดือนพฤษภาคมของปีเดียวกัน

**คูเวตและสหรัฐอาหรับเอมิเรตส์**
ในระหว่างช่วงการแพร่ระบาดของโคโรนาไวรัสใน ค.ศ. 2019-2020 และการระบาดทั่วในช่วงนี้ บางเมืองได้เปลี่ยนบทอะษานจาก ฮัยยะอะลัศเศาะลาฮ์ หมายถึง "ท่านทั้งหลาย จงมาละหมาดเถิด" ไปเป็น อัสเศาะลาตุฟีบุยูติกุม หมายถึง "จงละหมาดที่บ้านของท่าน"
ประเทศมุสลิมอื่น (โดยเฉพาะซาอุดีอาระเบีย, มาเลเซีย และอินโดนีเซีย) ได้เปลี่ยนเป็นแบบนี้เพราะมุสลิมถูกสั่งห้ามไม่ให้ไปมัสยิดในช่วงการระบาดทั่ว เพื่อหยุดผลพวงของการระบาด การทำสิ่งนี้มาจากคำสั่งของศาสดามุฮัมมัด โดยให้บิลาล อิบน์ เราะบาฮ์ อะษานแบบนั้นในช่วงที่มักกะฮ์เกิดการระบาดของอหิวาตกโรค

**ดูเพิ่ม**
 ชะฮาดะฮ์- ตะชะฮ์ฮุด- เศาะละวาต- สันติจงมีแด่ท่าน- ซิกร์- เตาฮีด- บาเรจู - การเรียกให้มาขอพรของศาสนายูดาห์- ระฆังโบสถ์

**อ้างอิง**

**แหล่งข้อมูลอื่น**
 Adhan from the Grand Mosque (Masjid al Haram) recited by Sheikh Ali Ahmed Mulla- Adhan from the Prophet's Mosque (Masjid Nabawi), Madinah al Munawarah- Adhan (call for prayer) from a mosque- Tweaking the Azaan and other measures Muslim countries have taken to combat the virus-  Meaning of the Adhan-  Ezan video at Hagia Sophia-  ละหมาดเมื่อถึงเวลา-  อาซาน
หมวดหมู่:ศาสนาอิสลาม
หมวดหมู่:คำศัพท์ในการละหมาด
องค์กรปฏิวัติ 17 พฤศจิกายน

องค์กรปฏิวัติ 17 พฤศจิกายน (Revolutionary Organization 17 November) เป็นกลุ่มฝ่ายซ้ายในกรีซที่นิยมความรุนแรง ก่อตั้งเมื่อ พ.ศ. 2518 แต่ตั้งชื่อกลุ่มจากเหตุการณ์การลุกฮือของนักศึกษากรีกเพื่อต่อต้านระบบทหารเมื่อ 17 พฤศจิกายน พ.ศ. 2516 แนวคิดของกลุ่มต่อต้านสหรัฐ นาโต และระบบการปกครองของกรีซ รวมทั้งต้องการให้ตุรกีถอนตัวออกจากไซปรัส 
กลุ่มนี้เริ่มออกปฏิบัติการตั้งแต่ พ.ศ. 2523 โดยการวางระเบิดสังหารเจ้าหน้าที่ชาวสหรัฐ และตั้งแต่ พ.ศ. 2533 กลุ่มนี้ได้ขยายเป้าการโจมตีไปยังสหภาพยุโรป และชาวต่างชาติที่เข้ามาลงทุนในกรีซ ไม่ทราบจำนวนสมาชิกที่แน่นอน ฐานที่มั่นอยู่ในกรุงเอเธนส์

**อ้างอิง**
 ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 89 - 90
หมวดหมู่:ขบวนการทางการเมืองในประเทศกรีซ
กลุ่มศูนย์กลางปฏิวัติ

กลุ่มศูนย์กลางปฏิวัติ (Revolutionary Neclei) เป็นกลุ่มฝายซ้ายที่มีนโยบายต่อต้านสหรัฐ นาโต และสหภาพยุโรป เป็นกลุ่มก่อการร้ายในกรีซที่มีปฏิบัติการอย่างเข้ม แข็งในช่วง พ.ศ. 2538 – 2541 ทางกลุ่มเคยออกมารับผิดชอบการวางระเบิดผลประโยชน์ของสหรัฐและยุโรปในกรีซ เช่นการวางระเบิดธนาคารในกรุงเอเธนส์เมื่อ พ.ศ. 2541 และวางระเบิดโรงแรมเมื่อ พ.ศ. 2542 สมาชิกมีไม่มาก ส่วนใหญ่มาจากกลุ่มฝ่ายซ้ายอื่นๆ ฐานที่มั่นอยู่ในกรุงเอเธนส์

**อ้างอิง**
 ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 88 -89
หมวดหมู่:ขบวนการก่อการร้าย
หมวดหมู่:ขบวนการทางการเมืองในประเทศกรีซ
วิกิพีเดีย:เสนอบทความคุณภาพ/ไชอา เลอบัฟ

=== ไชอา เลอบัฟ**
ไชอา เลอบัฟ ถูกเสนอเมื่อ 13 กรกฎาคม พ.ศ. 2551 และจะได้รับการพิจารณาภายในวันที่ 27 กรกฎาคม พ.ศ. 2551
 เสนอชื่อ ผู้ใช้:Sry85 แปลมาจากบทความภาษาอังกฤษครับ (เป็น GA ของภาษาอังกฤษ)
สนับสนุน 
# สนับสนุนครับ--ScorpianPK 25px  คุยแค่ "คลิก" 09:07, 23 กรกฎาคม 2551 (ICT)
# สนับสนุนครับ แปลเก่งครับ อยากแปลเก่งอย่างนี้บ้างจัง --DoLKuNGBiGHEAD 16:39, 25 กรกฎาคม 2551 (ICT)
# มีอ้างอิงรัดกุมมากครับ -- Portalian 11:16, 28 กรกฎาคม 2551 (ICT)
คัดค้าน
#
#
เสนอแนะการปรับปรุง
# รายชื่อภาพยนตร์ที่ไชอาแสดงควรใช้ชื่อภาษาไทยในเรื่องที่มีการแปลชื่อเป็นภาษาไทยแล้วครับ --Piazza • discussioni 18:36, 22 กรกฎาคม 2551 (ICT)
#* จัดให้แล้วครับ สำหรับที่มีชื่อไทย --Sry85 19:17, 22 กรกฎาคม 2551 (ICT)
จอห์น คูแซก

จอห์น พอล คูแซก (John Paul Cusack) เกิดเมื่อวันที่ 28 มิถุนายน ค.ศ. 1966 เป็นนักแสดง นักเขียนชาวอเมริกัน

**ประวัติ**
จอห์น คูแซก เกิดในเมืองอีแวนสตัน ในรัฐอิลลินอย ในครอบครัวอเมริกัน-ไอริช ที่นับถือคาทอลิก เขาได้เข้าเรียนที่มหาวิทยาลัยนิวยอร์ก เป็นเวลาหนึ่งปีก่อนที่จะได้หยุดการเรียนและหันมาให้กับงานภาพยนตร์อย่างเต็มที่ เขามีผลงาน ภาพยนตร์เรื่องแรกของเขาคือเรื่อง Class (1983)  ซึ่งเป็นหนังเซ็กส์เบาสมองเกี่ยวกับวัยรุ่น หลังจากนั้นก็ได้รับบทนำครั้งแรกกับเรื่อง The Sure Thing (1985) กำกับโดยร็อบ ไรเนอร์ ซึ่งเขาได้ถ่ายทอดบุคลิก ตลกแบบไร้เดียงสาเป็นครั้งแรก และในปีต่อมาก็ได้ร่วมงานกับร็อบ ไรเนอร์อีกครั้งกับภาพยนตร์เรื่อง สแตนด์บายมี โดยเขาแสดงเป็นพี่ชายผู้ล่วงลับของ วิล วีตัน เป็นบทเล็กๆ แต่มีความสำคัญต่อเนื้อเรื่องไม่น้อย จากนั้นมีผลงานเรื่อง Say Anything (1989) ซึ่งนับว่าเป็นหนังวัยรุ่นที่ยอดเยี่ยมที่สุดเรื่องหนึ่ง แสดงร่วมกับน้องสาวของเขาเอง โจแอน หลังจากนั้นก็ได้แสดงภาพยนตร์อีกหลายเรื่องอย่าง เช่น The Grifters (1990), Bob Roberts (1992), Money For Nothing (1993) และ City Hall (1996) แต่เขาก็ได้กลับไปแสดงละครเวที โดยเขาเป็นสมาชิกของคณะนักแสดงละครเวทีของ ทิม ร็อบบิน ในลอสแอนเจลิส
จนเขากลับมาสู่วงการภาพยนตร์อีกครั้ง โดยเริ่มจาก The Thin Red Line (1998) ที่ได้รับเสียงชื่นชมเป็นอย่างมาก และก็รับบทนำใน Being John Malkovich (1999), High Fidelity (2000) และใน America’s Sweethearts (2001) ที่เขาแสดงคู่กับ จูเลีย โรเบิร์ตส์

**อ้างอิง**
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายไอริช
หมวดหมู่:บุคคลจากรัฐอิลลินอย
หมวดหมู่:บุคคลจากมหาวิทยาลัยนิวยอร์ก
ฌอนน์ วิลเลียม สก็อตต์

ฌอนน์ วิลเลียม สก็อตต์ (Seann William Scott) เกิดเมื่อวันที่ 3 ตุลาคม ค.ศ. 1976 เป็นนักแสดงชาวอเมริกัน เป็นที่รู้จักในบท สตีฟ สติฟเลอร์ ในภาพยนตร์ตลกเรื่อง American Pie

**ประวัติ**
ฌอนน์ วิลเลียม สก็อตต์  เกิดในเมืองเล็กๆ ในคอตเทจ โกรฟ รัฐมินนิโซตา มีมารดาชื่อแพท เป็นแม่บ้าน ส่วนพ่อชื่อ บิล สก็อต เป็น คนงานในโรงงาน  เขาเข้าเรียนในโรงเรียนมัธยม Park High School ด้วยความเป็นคนมีมนุษยสัมพันธ์ดีจึงได้รับการโหวตจากเพื่อนร่วมชั้นให้เป็นนักเรียนที่มีมนุษยสัมพันธ์ดีที่สุดของห้อง และยังเป็นตัวตั้งตัวตีสำหรับงานชุมนุมศิษย์เก่าเสมอมา เขาเล่นเป็นกองหลังของทีมฟุตบอลอีกด้วย 
เขาตัดสินใจเดินทางมารัฐแคลิฟอร์เนียเมื่อ ค.ศ. 1996 เพื่อก้าวสู่วงการภาพยนตร์ เขาได้ทดสอบการแสดงอยู่หลายเรื่องไม่ว่าจะเป็น Baywatch และเรื่องอื่นๆ อีกมากมาย แต่ก็ไม่ได้รับคัดเลือกสักครั้ง หลังจากที่วิ่งหางานทางด้านการแสดงอยู่พักหนึ่ง เขาไปทำงานหลายๆ อย่าง เช่น เป็นครูฝึกในโรงยิมแห่งหนึ่ง ผู้จัดการร้าน California Pizza Kitchen ซ่อมห้องน้ำให้กับสำนักงานทนายความแห่งหนึ่ง ทำงานในสวนสัตว์ในแอลเอ และแผนกท่อน้ำของ Home Depot แต่ช่วงนั้นเขาก็มี ผลงานบนทีวีหลายเรื่องด้วยกัน และยังแสดงในมิวสิกวิดีโอเพลง Hole in My Soul ของวงร็อกแอโรสมิธ ในบทนักฟุตบอล จากนั้นก็ได้ไปแคสต์หนังเรื่อง American Pie ซึ่งในเรื่องนี้ ผู้กำกับสองพี่น้องตระกูล Weitz ยังได้เปิดโอกาสให้ฌอนสามารถออกไอเดียได้อีกด้วยว่า บทของเขาน่าจะออกมาอย่างไร ซึ่งภาพยนตร์เรื่องนี้ก็ได้สร้างชื่อให้กับเขา
เขามีผลงานต่อมาคือ Final Destination และก็ยังมีเรื่องอื่นๆ อีก แต่จะเป็นลักษณะภาพยนตร์สั้น อย่างเรื่อง Switch เป็นต้น นอกจากนี้ ก็ยังมีเรื่องอื่นๆ อีก เช่น Road Trip, Dude, Where’s My Car?, Evolution, Jay and Silent Bob Strike Back, Bulletproof Monk และยังมีผลงาน ในเรื่อง The Rock และภาพยนตร์แนวผจญภัยในป่า เรื่อง The Rundown อีกด้วย

**อ้างอิง**
  ฌอนน์ วิลเลี่ยม สก๊อตต์ (Seann William Scott) date=2008-06-26  movieseer.com
หมวดหมู่:นักแสดงอเมริกัน
หมวดหมู่:บุคคลจากรัฐมินนิโซตา
ซาชา บารอน โคเฮน

ซาชา บารอน โคเฮน (Sacha Baron Cohen เกิดเมื่อวันที่ 13 ตุลาคม ค.ศ. 1971) เป็นนักแสดงตลก, นักแสดง, นักเขียน และผู้อำนวยการสร้างภาพยนตร์ชาวอังกฤษ เคยได้รับรางวัลลูกโลกทองคำจากบทบาท อาลี จี, โบแรต แซกดิเยฟ, บรูโน เจอฮาร์ด และพลเรือเอกอาวุโส ฮัฟฟาซ อลาดีน ในงานประกาศผลรางวัลบริติชคอมเมดีอะวอดส์ประจำปี 2012 บารอน โคเฮนได้รับรางวัลความสำเร็จยอดเยี่ยมด้วยบทอาลี จี ในปี ค.ศ. 2013 เขาได้รับรางวัลแบฟตาชาร์ลี แชปลินบริทาเนียอะวอดส์ สาขานักแสดงตลกยอดเยี่ยม ในปี ค.ศ. 2018 สำนักพิมพ์เดอะไทมส์ จัดอันดับให้เขาเป็นหนึ่งใน 30 นักแสดงตลกที่ยอดเยี่ยมที่สุดที่มีชีวิตอยู่

**ประวัติ**
ซาชา บารอน โคเฮน เป็นบุตรชายคนสุดท้ายในจำนวน 3 คน เกิดที่แฮมเมอร์สมิธ ลอนดอน ประเทศอังกฤษ ในครอบครัวยิว-ออโธด็อกซ์ บารอน โคเฮน จบการศึกษาจาก Haberdashers' Aske's Boys' School ซึ่งเป็นโรงเรียนประจำเอกชน ระดับอุดมศึกษาและมัธยมศึกษา จากนั้นไปศึกษาระดับปริญญาตรีสาขาประวัติศาสตร์ต่อที่มหาวิทยาลัยเคมบริดจ์
บารอน โคเฮนได้เป็นผู้ริเริ่มตัวละครของ อาลี จีขึ้นในปี 1998 ทางโชว์คอมมิดี้ทางโทรทัศน์ของอังกฤษที่ชื่อว่า The 11 O’Clock Show ต่อมาอีก 2 ปี โทรทัศน์ช่อง 4 ได้เปิดตัวรายการโชว์ Da Ali G. Show ซึ่งได้รับการกล่าวขวัญถึงอย่างรวดเร็ว พระราชินีของประเทศอังกฤษยอมรับว่าท่านติดตามซีรีส์ชุดนี้ด้วย เขาทำหน้าที่เป็น ผู้อำนวยการบริหารของซีรีส์ชุดนี้นอกจากจะร่วมแสดงและเขียนเรื่องอีกด้วย ต่อมาก็เริ่มออกอากาศ Da Ali G. Show ในอเมริกา ในปี 2003 รายการ Da Ali G Show ได้รับการเสนอชื่อเข้ารับรางวัลเอ็มมี่อวอร์ดถึงหกครั้ง และได้รับรางวัลบาฟตา ถึงสองรางวัล (ในฐานะ Best Comedy Performance และ Best Comedy Program) 
หลังจากจบโชว์ปีที่สอง บารอน โคเฮน ได้สร้างภาพยนตร์เรื่อง Borat: Cultural Learnings of America for Make Benefit Glorious Nation of Kazahkstan โดยเขารับบทเป็น โบแรต ซาดิเยฟ นักข่าวชาวคาซัคสถาน นิตยสารโรลลิงสโตนเขียนไว้ว่า "หนึ่งในงานคอมมิดี้ที่ดีที่สุดของทศวรรษนี้และบางทีอาจจะเป็นเรื่องราวใหม่ของภาพยนตร์ก็ได้" ภาพยนตร์เปิดตัวที่อันดับ 1 ใน 24 ประเทศโดยทำรายได้มากกว่า 250 ล้านเหรียญจากทั่วโลกและได้รับรางวัลลูกโลกทองคำในฐานะ Best Actor in a Comedy or Musical รวมไปถึงการเสนอชื่อเข้ารับรางวัลออสการ์ ในฐานะ Best Adapted Screenplay และยังได้รับรางวัลอื่นอีกมากมายรวมไปถึง ได้รับการกล่าวขานว่าเป็น 10 Most Outstanding Motion Pictures of the Year by AFI และได้รับการเสนอชื่อเข้ารับรางวัลลูกโลกทองคำในฐานะ Best Picture Comedy/Musical โดยส่วนตัวแล้ว ซาช่า บารอน โคเฮนได้รับรางวัลจากสถาบัน Los Angeles Films Critics Association Award ในฐานะนักแสดงยอดเยี่ยม
โปรเจกต์ภาพยนตร์ต่อมาของบารอน โคเฮน อย่างเช่น ภาพยนตร์คอมมิดี้เรื่อง Talladega Nights: The Ballad of Ricky Bobby แสดงร่วมกับ  วิลล์ ฟาร์เรลล์และจอห์น ซี ไรลี่ย์และให้เสียง คิง จูเลี่ยน ตัวละครในการ์ตูนของบริษัท ดรีมเวิร์คเรื่อง Madagascar และล่าสุดภาพยนตร์เรื่อง จอมเผด็จการ (The Dictator) ซึ่งเขารับบทเป็นนายพล อลาดีน

เขายังเป็นพิธีกรในงาน MTV Europe Music Awards ถึงสองครั้ง ครั้งแรกในรูปลักษณ์ของ อาลี จีในเดือน พฤศจิกายน 2001 ที่แฟรงค์เฟิร์ต เยอรมัน อีกครั้งในรูปลักษณ์ของโบเร็ตในเดือน พฤศจิกายน 2005 ในลิสบอน ประเทศโปรตุเกส
บารอน โคเฮน สมรสกับนักแสดงหญิงชาวออสเตรเลีย ไอล่า ฟิชเชอร์ (Isla Fisher) และมีลูกสาว 2คน

**อ้างอิง**
หมวดหมู่:นักแสดงอังกฤษ
หมวดหมู่:บุคคลจากแฮมเมอร์สมิท
หมวดหมู่:ชาวอังกฤษเชื้อสายเวลส์
หมวดหมู่:นักเล่นแผลง ๆ
หม่อมราชวงศ์แสงสูรย์ ลดาวัลย์

หม่อมราชวงศ์แสงสูรย์ ลดาวัลย์ (5 ตุลาคม พ.ศ. 2453 – 2 สิงหาคม พ.ศ. 2536) เป็นโอรสคนเล็กในหม่อมเจ้าเพิ่ม ลดาวัลย์ กับหม่อมหวาน ลดาวัลย์ ณ อยุธยา เป็นน้องชายต่างมารดาของเจ้าจอมหม่อมราชวงศ์สดับ ในรัชกาลที่ 5 เข้ารับราชการในกรมวัง กระทรวงวัง เมื่อปี พ.ศ. 2471 จนเกษียณอายุเมื่อปี พ.ศ. 2513 และมีพระกรุณาโปรดเกล้าฯ ให้ดำรงตำแหน่งที่ปรึกษาประจำสำนักพระราชวัง จนกระทั่งถึงแก่อนิจกรรมเมื่อปี พ.ศ. 2536 โดยมีตำแหน่งราชการพิเศษในกรรมการคณะต่าง ๆ อีกมากมาย
หม่อมราชวงศ์แสงสูรย์ ลดาวัลย์ สมรสกับสุมิตร ลดาวัลย์ ณ อยุธยา (สกุลเดิม สิทธิ.ธิดาเจ้านางแดง (ธิดาเจ้าฟ้าเมืองหมอกใหม่) มีบุตร-ธิดา 5 คนคือ 
# ดร. หม่อมหลวงพันธุ์สูรย์ ลดาวัลย์
# หม่อมหลวงพูนแสง สูตะบุตร
# หม่อมหลวงเติมแสง สรรพโส
# หม่อมหลวงเพ็ญแสง ลดาวัลย์
# หม่อมหลวงฐิติรัตน์ ลดาวัลย์

**ผลงานหนังสือ**
 กระบวนพยุหยาตรา- ชุมทางภาษาไทย- ฐานันดรแห่งราชวงศ์ไทย- บรมธรรมิกมหาราชาธิราชรำลึก- ประวัติสำนักพระราชวัง- ประเพณีการเก็บรักษาพระบรมอัฐิ และพระอัฐิในสมัยกรุงรัตนโกสินทร์- พระมหาปราสาท และพระราชมณเฑียรสถานในพระบรมมหาราชวัง- พระราชพิธี- พระราชพิธีบรมราชาภิเษกสมัยกรุงรัตนโกสินทร์- พระราชศรัทธา- วัดพระศรีรัตนศาสดาราม- ศรุตานุสรณ์- สมเด็จพระนางเจ้าสุนันทากุมารีรัตน์ พระปิยมเหสี ในรัชกาลที่ 5- สมเด็จพระบรมโอรสาธิราชฯ สยามมกุฎราชกุมาร และฐานันดรศักดิ์แห่งพระราชวงศ์ไทย

**ลำดับสาแหรก**

**เครื่องราชอิสริยาภรณ์**

**อ้างอิง**
 หม่อมราชวงศ์แสงสูรย์ ลดาวัลย์. สมเด็จพระนางเจ้าสุนันทากุมารีรัตน์ พระปิยมเหสี ในรัชกาลที่ 5 -- กรุงเทพฯ. สำนักพิมพ์พัฒนศึกษา พฤศจิกายน 2548 
หมวดหมู่:หม่อมราชวงศ์
หมวดหมู่:ราชสกุลลดาวัลย์
หมวดหมู่:นักเขียนชาวไทย
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ท.ช.
ความถ่วงจำเพาะ

ความถ่วงจำเพาะ (specific gravity, SG) คืออัตราส่วนระหว่างความหนาแน่นของสสารหนึ่ง ๆ ต่อความหนาแน่นของน้ำ เมื่อทั้งสองอย่างมีอุณหภูมิเท่ากัน ความถ่วงจำเพาะจึงเป็นปริมาณที่ไร้มิติ (ไม่มีหน่วย) วัตถุที่มีความถ่วงจำเพาะมากกว่าหนึ่ง หมายความว่าวัตถุนั้นมีความหนาแน่นมากกว่าน้ำ ดังนั้นวัตถุนั้นจะจมน้ำ (โดยไม่นับผลจากแรงตึงผิวของน้ำ) ในทางตรงข้าม หากความถ่วงจำเพาะน้อยกว่าหนึ่ง วัตถุนั้นจะลอยน้ำ
ความถ่วงจำเพาะเป็นกรณีหนึ่งของความหนาแน่นสัมพัทธ์ (relative density) ซึ่งเป็นอัตราส่วนของสสารอย่างอื่นที่อาจไม่ใช่น้ำ และมักใช้แทนความหมายของความถ่วงจำเพาะในงานเขียนทางวิทยาศาสตร์สมัยใหม่ การใช้ความถ่วงจำเพาะไม่เป็นที่นิยมในสาขาวิทยาศาสตร์ที่ต้องการความละเอียดสูง แต่ใช้ความหนาแน่นที่แท้จริงของสสารมากกว่า
ความถ่วงจำเพาะ SG หรือ ถ.พ. สามารถแสดงได้ด้วยสัญลักษณ์ทางคณิตศาสตร์ดังนี้
: 
เมื่อ  แทนความหนาแน่นของสสาร และ  แทนความหนาแน่นของน้ำ (อักษรกรีก ρ เป็นสัญลักษณ์แทนความหนาแน่น) แต่ความหนาแน่นของน้ำนั้นเปลี่ยนแปรไปตามอุณหภูมิและความดัน จึงกำหนดให้ความถ่วงจำเพาะใช้ความหนาแน่นที่อุณหภูมิ 4°C (39.2°F) และความดันบรรยากาศปกติ (standard atmosphere) 1 atm ซึ่งในกรณีนี้จะได้  เท่ากับ 1000 kg·m−3 ในหน่วยเอสไอ
หากกำหนดความถ่วงจำเพาะของสสารหนึ่งมาให้ ความหนาแน่นที่แท้จริงจึงสามารถคำนวณได้โดยการแปลงสูตรด้านบน
: 
ในบางโอกาส สสารอย่างอื่นที่ถูกอ้างถึงนอกเหนือจากน้ำก็ได้ระบุเอาไว้ (เช่น อากาศ) ซึ่งในกรณีดังกล่าวความถ่วงจำเพาะจะหมายถึงความหนาแน่นที่สัมพันธ์กับสสารนั้นด้วย
เนื่องจากความถ่วงจำเพาะถูกนิยามให้เป็นปริมาณที่ไร้มิติ จึงไม่ขึ้นอยู่กับหน่วยของความหนาแน่นที่ใช้ (ไม่ว่าจะเป็น slugs·ft−3 หรือ kg·m−3) อย่างไรก็ตาม ความหนาแน่นทั้งสองจะต้องสามารถแปลงให้เป็นหน่วยเดียวกันก่อนคำนวณหาอัตราส่วน

**ตัวอย่าง**
 ไม้บัลซา มีความถ่วงจำเพาะประมาณ 0.2- อะลูมิเนียม มีความถ่วงจำเพาะประมาณ 2.7- ตะกั่ว มีความถ่วงจำเพาะประมาณ 11.35

**ดูเพิ่ม**
 แรงลอยตัว (buoyancy)- ไฮโดรมิเตอร์ (hydrometer)- กลศาสตร์ของไหล (fluid mechanics)- pycnometer

**แหล่งข้อมูลอื่น**
 Fundamentals of Fluid Mechanics Wiley, B.R. Munson, D.F. Young & T.H. Okishi- Introduction to Fluid Mechanics Fourth Edition, Wiley, SI Version, R.W. Fox & A.T. McDonald- Thermodynamics: An Engineering Approach Second Edition, McGraw-Hill, International Edition, Y.A. Cengel & M.A. Boles
หมวดหมู่:ความหนาแน่น
หมวดหมู่:ฟิสิกส์เบื้องต้น
หมวดหมู่:หลักการสำคัญของฟิสิกส์
หมวดหมู่:ปริมาณทางกายภาพ
SG

SG อาจหมายถึง- sg รหัสประเทศของประเทศสิงคโปร์
** .sg โดเมนระดับบนสุดของประเทศสิงคโปร์- sg รหัสภาษาของภาษา Sango- ซีบอร์เกียม (Sg) ธาตุลำดับที่ 106 ในตารางธาตุ- ความถ่วงจำเพาะ (specific gravity)- โรงเรียนเซนต์คาเบรียล (Saint Gabriel’s College)
โรบิน วิลเลียมส์

โรบิน แม็กลอริม วิลเลียมส์ (Robin McLaurim Williams) เกิดเมื่อวันที่ 21 กรกฎาคม ค.ศ. 1951 เป็นนักแสดงชาวอเมริกัน ผู้ชนะเลิศรางวัลออสการ์ สาขานักแสดงนำชายยอดเยี่ยมในภาพยนตร์เรื่อง Good Will Hunting ทั้งยังได้รางวัลลูกโลกทองคำ 6 ครั้ง และ Screen Actors Guild Awards 2 ครั้ง และรางวัลแกรมมี่ 3 ครั้ง

**ประวัติ**
วิลเลียมส์ เกิดในชิคาโก้ เขาใช้ชีวิตในวัยเด็กที่มิชิแกน บิดาของเขาเป็นผู้บริหารคนหนึ่งในบริษัทฟอร์ด มอเตอร์ หลังจากที่พ่อของเขาเกษียณ ครอบครัวของเขาก็ย้ายไปอยู่ในแคลิฟอร์เนีย วิลเลียมส์เรียนที่ Juilliard School ในนิวยอร์ก สาขาวิชารัฐศาสตร์แต่ก็ลาออกมาก่อนโดยหันมาเรียนทางด้านดรามาแทน เขาเริ่มต้นการแสดง ด้วยละครใบ้ และตัวตลกของคณะละครสัตว์ West Coast
วิลเลียมส์ประสบความสำเร็จอย่างมากในช่วงทศวรรษที่ 70 รวมไปถึงธุรกิจร้าน Comedy Store ในลอสแอนเจลิส เขาได้รับเชิญในเรื่อง Happy Days เขามีผลงานภาพยนตร์เรื่องแรกคือ Popeye ในปี 1980 และเขาก็ได้รับการชมเชยจากเรื่อง The World According to Garp ในปี 1982 หลังจากนั้นเขาก็มีโปรเจกต์เล็กๆ กับเรื่อง Club Paradise ในปี 1986 ปีต่อมาเขาได้รับการเสนอชื่อเข้าชิงรางวัลออสการ์จากเรื่อง Good Morning, Vietnam ที่รับบทเป็นดีเจคนที่ได้รับมอบหมายให้ไปยังกองทัพสหรัฐในเวียดนาม
เขาได้รับการเสนอชื่อเข้าชิงรางวัลออสการ์อีกครั้งในบทของครู ในภาพยนตร์เรื่อง Dead Poets Society ต่อมาเขารับบทหมอรักษาคนไข้ที่เคลื่อนไหวไม่ได้ เรื่อง Awakenings ก็ได้รับการชมเชยเช่นกัน ต่อมาในปี 1991 เขารับบทเป็นปีเตอร์ แพน ของผู้กำกับ สตีเฟ่น สปีลเบิร์ก ในเรื่อง Hook แต่ภาพยนตร์ไม่ประสบความสำเร็จเท่าที่ควร ในปีเดียวกับเขาได้รับ รางวัลออสการ์สาขานักแสดงนำฝ่ายชายยอดเยี่ยม จากเรื่อง The Fisher King และในปี 1992 เขาพากย์เสียงให้กับการ์ตูนดิสนีย์เรื่อง Aladdin และยังพากย์ให้กับเรื่อง Toys และในปีต่อมาแสดงในภาพยนตร์ที่ประสบความสำเร็จทางได้อย่างเรื่อง Mrs. Doubtfire หลังจากนั้น 3 ปี วิลเลียมส์ก็ประสบความสำเร็จในภาพยนตร์เรื่อง The Birdcage 
ในปี 1995 เขามีผลงานแนวผจญภัยเรื่อง จูแมนจี้ เกมดูดโลกมหัศจรรย์ และในปีต่อมากับภาพยนตร์เรื่อง Jack และรับบทเป็น ออสริค ในภาพยนตร์ของเช็คสเปียร์ครั้งแรกในเรื่อง Hamlet ในปี 1997 เขาประสบความสำเร็จในเรื่อง Flubber และในปีเดียวกับได้รับรางวัลออสการ์เป็นครั้งที่ 2 กับภาพยนตร์เรื่อง Good Will Hunting ในสาขาผู้แสดงสมทบชายยอดเยี่ยม ในปลายทศวรรษที่ 90 เขาไม่ค่อยมีผลงานโดดเด่นมากนัก แต่ก็มีผลงานอย่าง One Hour Photo และ Insomnia

**การเสียชีวิต**
โรบิน วิลเลียมส์ เสียชีวิตเมื่อวันที่ 11 สิงหาคม ค.ศ. 2014 ซึ่งทางเจ้าหน้าที่นิติเวชได้เข้าตรวจสอบพื้นที่เกิดเหตุ เบื้องต้นคาดว่าเป็นการฆ่าตัวตาย เนื่องจากมีสาเหตุการเสียชีวิตคล้ายกับขาดอากาศหายใจ (Asphyxia)

**อ้างอิง**
หมวดหมู่:นักแสดงอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:บุคคลจากชิคาโก
หมวดหมู่:ผู้ฆ่าตัวตาย
หมวดหมู่:เสียชีวิตจากการขาดอากาศหายใจ
หมวดหมู่:ชาวอเมริกันเชื้อสายสกอต-ไอริช
อารยธรรมการัล

ซากของอารยธรรมการัล
อารยธรรมการัล บางครั้งเรียกว่า อารยธรรมการัล-ซูเป หรือ อารยธรรมนอร์เตชีโก (Civilización Caral, Caral-Supe, Norte Chico) เป็นสังคมในทวีปอเมริกายุคก่อนโคลัมบัส ที่มีศูนย์กลางประชากรราวสามสิบแห่ง อยู่ในบริเวณนอร์เตชีโก ในภูมิภาคลิมาของประเทศเปรูปัจจุบัน อารยธรรมการัลเป็นอารยธรรมที่เก่าแก่ที่สุดในอเมริกาที่รู้จัก เจริญรุ่งเรืองในช่วงศตวรรษที่ 30 ถึง 18 ก่อนคริสตกาล

**อ้างอิง**
หมวดหมู่:ประเทศเปรู
หมวดหมู่:ประวัติศาสตร์โบราณ
คู่ก๊วนป่วนเมษา

คู่ก๊วนป่วนเมษา เป็นภาพยนตร์ไทย ออกฉายเมื่อ 10 เมษายน พ.ศ. 2551 กำกับโดย วรวิทย์ ผ่องอินทรกุล นำแสดงโดย สันติ วีระบุญชัย, โก๊ะตี๋ อารามบอย, อชิตะ ธนาศาสตนันท์, พิมพ์นิภา จิตตธีรโรจน์, สมบัติ เมทะนี, บุ๋มบิ๋ม สามโทน ทำรายได้รวม 6 ล้านบาท

**เนื้อเรื่องย่อ**
มิตร (สันติ วีระบุญชัย) ผู้จัดการโรงแรมหนุ่ม ได้รับมอบหมายจากพ่อของ ฟ้า (พิมพ์นิภา จิตตธีรโรจน์) แฟนสาวให้ดูแลโรงแรมที่เชียงใหม่ ซึ่งเป็นธุรกิจของครอบครัวฟ้า โดยที่ฟ้าดูแลโรงแรมที่กระบี่ จึงทำให้ทั้งสองต้องแยกกัน มาวันหนึ่งฟ้าได้โทรมาบอกให้มิตรกลับบ้านที่กระบี่ในวันสงกรานต์นี้ เพราะเธอกำลังจะแต่งงาน
มิตรจึงต้องเปลี่ยนกำหนดการทั้งหมดแล้วตัดสินใจเดินทางกลับอย่างเร่งด่วน แต่เนื่องจากรถของเขาเกิดอุบัติเหตุ จึงต้องหารถรับจ้างไปเองให้ได้ แล้วเขาก็ได้มาพบกับ บังเอิญ (โก๊ะตี๋ อารามบอย) เจ้าของรถตู้ สภาพโกโรโกโส 2 วันดี 4 วันซ่อม แต่มิตรไม่มีทางเลือก จึงต้องจ้างแถมโดนบังเอิญขูดเงินค่าจ้างราคาแพง แต่ก็ต้องจำยอมเดินทางไปเพราะหารถไม่ได้แล้ว
ระหว่างทางพวกเขาได้รู้จักกับ พิม (อชิตะ ธนาศาสตนันท์) ซึ่งเป็นลูกสาวเจ้าพ่อ ขอติดรถไปลงที่กรุงเทพฯ ซึ่งพิมเองก็เข้ามาสร้างเรื่องวุ่นวายให้กับการเดินทางครั้งนี้เพิ่มขึ้นไปอีก การเดินทางจากเชียงใหม่ไปกระบี่ แสนจะยากลำบากทุลักทุเล มิตรและบังเอิญได้เจอกับปัญหามากมาย ทำให้ทั้งคู่เกิดความสนิทสนมกันและกลายเป็นคู่ก๊วนที่พร้อมจะป่วนในเทศกาลสงกรานต์ ความสนุกจีงบังเกิดขึ้น...

**อ้างอิง**

**แหล่งข้อมูลอื่น**
 title=คู่ก๊วน ป่วนเมษา (2008)
หมวดหมู่:ภาพยนตร์ไทย
หมวดหมู่:ภาพยนตร์โดยพระนครฟิลม์
หมวดหมู่:ภาพยนตร์ที่กำกับโดย วรวิทย์ ผ่องอินทรกุล
หมวดหมู่:ภาพยนตร์ไทยที่ออกฉายในปี พ.ศ. 2551
หมวดหมู่:ภาพยนตร์รักไทย
หมวดหมู่:ภาพยนตร์ตลกไทย
โรงเรียนพานพิทยาคม

โรงเรียนพานพิทยาคม ตั้งอยู่เลขที่ 816 หมู่ 17 ถนนพหลโยธิน ต.เมืองพาน อำเภอพาน จังหวัดเชียงราย มีเนื้อที่รวม 24 ไร่ 25 ตารางวา เป็นโรงเรียนมัธยมศึกษาขนาดใหญ่ในสังกัดสำนักงานเขตพื้นที่การศึกษามัธยมศึกษา เขต 36 ไร่ ปัจจุบันเปิดสอนในระดับชั้นมัธยมศึกษาตอนต้นและตอนปลายแบบสหศึกษา

**ประวัติโรงเรียน**
เมื่อปี  พ.ศ. 2506  นายสุชาติ  ส.วงศ์พันธ์  ตำแหน่งนายอำเภอพาน  นายปรีชา  สุวงศ์วาร  ศึกษาธิการอำเภอพาน ร่วมด้วย พ่อค้า ประชาชนเห็นว่าอำเภอพานเป็นอำเภอใหญ่มีพลเมืองมากปีหนึ่งมีนักเรียนสำเร็จการศึกษาระดับชั้นประถมศึกษาเป็นจำนวนมาก ต้องเดินทางไปศึกษาต่อที่อื่น ทำให้ได้รับความลำบากและสิ้นเปลืองค่าใช้จ่ายสูงจึงวางแผนขอตั้งโรงเรียนมัธยมศึกษา โดยได้รับความร่วมมือจากประชาชน บริจาคเงินรวม 40,000  บาท  หาที่ดินจำนวน  20  ไร่ แต่ที่ดินแปลงดังกล่าวอยู่ห่างจากถนนพหลโยธินมาก จึงดำเนินการแลกเปลี่ยนกับที่ดินของสถานีทดลองพันธุ์ข้าวอำเภอพาน เพื่อให้ได้ที่ดินติดถนนอันเป็นที่ตั้งโรงเรียนปัจจุบัน พร้อมกับได้จัดหาวัสดุอุปกรณ์ก่อสร้างบางอย่างรวบรวมไว้ แล้วทำเรื่องขออนุญาตเปิดโรงเรียนมัธยม แต่กระทรวงศึกษาธิการไม่อนุญาตเพราะมิได้สร้างอาคารไว้แม้จะอนุญาตในปีต่อมาก็ไม่สำเร็จอีก ในปี พ.ศ. 2509 นายรอด  พวงจันทร์แดง นายอำเภอพาน นายประสาท  ขจรกลิ่น ศึกษาธิการอำเภอพาน ได้รื้อฟื้นเรื่องมาดำเนินการใหม่ โดยจัดหาวัสดุก่อสร้างเพิ่มเติม จัดสร้างอาคารเรียนชั่วคราวขึ้นตามแบบของกรมวิสามัญ (ขณะนั้น) ขนาด 2 ห้องเรียน สิ้นค่าใช้จ่าย  30,000  บาท  แล้วทำเรื่องขอเปิดโรงเรียนมัธยมศึกษาประจำอำเภอพาน โดยให้ชื่อว่า "โรงเรียนพานพิทยาคม" ทางจังหวัดสั่งให้  นายชัชวาลย์  อำมาตย์มณี  ครูโท โรงเรียนพะเยาพิทยาคม  มาดำรงตำแหน่งครูใหญ่ จากนั้นมา โรงเรียนได้เจริญก้าวหน้าอย่างรวดเร็ว โดยได้รับงบประมาณให้สร้างอาคารเรียน  หอประชุม  โรงฝึกงาน อุปกรณ์การเรียนจากกระทรวงศึกษาธิการมาโดยตลอด จนถึงปัจจุบัน มีอาคารเรียน  5  หลัง  โรงฝึกงาน  3 หลัง   โรงอาหาร 1 หลัง  และหอประชุม  1  หลัง  ส่วนอาคารเรียนหลังแรกโรงเรียนได้ดัดแปลงใช้เป็นโรงฝึกพละในปัจจุบัน
ในปีการศึกษา  2537  กรมสามัญศึกษาได้อนุมัติให้โรงเรียนพานพิทยาคม ดำเนินการเปิดโรงเรียนสาขา  ณ  ตำบลดอยงามเพื่อสนองนโยบายรัฐบาล เรื่องขยายโอกาสทางการศึกษา และเพื่อเตรียมก่อสร้างโรงเรียนมัธยมศึกษาประจำต่อไป ทั้งนี้ได้รับความร่วมมือจาก นายวีรศักดิ์  ธรรมปัญโญ  ประธานสภาตำบลดอยงามและคณะกรรมการสภาตำบลดอยงามในปีการศึกษา  2537  ได้เปิดรับนักเรียนชั้น ม.1 จำนวน  2  ห้องเรียน จำนวน  90  คน  ในเขตพื้นที่  ต.ดอยงาม  ต.เวียงห้าว  และตำบลใกล้เคียง  โดยใช้สถานที่สภาตำบลเป็นสถานที่เรียน  และได้รับอนุมัติตั้งเป็นโรงเรียนดอยงามวิทยาคม  สังกัดกรมสามัญศึกษา ในปี พ.ศ. 2540 ปี พ.ศ. 2553 สังกัดสำนักงานเขตพื้นที่การศึกษามัธยมศึกษา เขต 36

**ทำเนียบผู้บริหารโรงเรียนพานพิทยาคม**

**อาคารเรียน**
 อาคารเรียน 1 (ไม้ 1 ชั้น 6 ห้องเรียน)- อาคารเรียน 2 (2 ชัน (12 ห้องเรียน)- อาคารเรียน  3  (2 ชั้น 12 ห้องเรียน)- อาคารเรียน 4 (3 ชั้น 24 ห้องเรียน) ผลกระทบแผ่นดินไหว-สร้างอาคารพระราชทานทดแทน- อาคารเรียน  5  (2 ชั้น 14 ห้องเรียน)- อาคารเรียน 6 (212 แบบพิเศษ 12 ห้อง)- อาคารเรียนพระราชทานจากสมเด็จพระเทพรัตนราชสุดาฯ สยามบรมราชกุมารี- โรงฝึกงาน 4 หลัง

**แหล่งข้อมูลอื่น**
  เว็บไซต์โรงเรียนพานพิทยาคม date=2016-03-04 
หมวดหมู่:โรงเรียนในอำเภอพาน
หมวดหมู่:โรงเรียนมัธยมศึกษาประจำอำเภอในจังหวัดเชียงราย
หมวดหมู่:โรงเรียนมัธยมศึกษาขนาดใหญ่
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาเชียงราย
หมวดหมู่:โรงเรียนที่ก่อตั้งในปี พ.ศ. 2510
ฟาง

ฟางก้อนกลมที่ไถขึ้นจากนา
มัดฟางข้าว
ฟาง เป็นผลผลิตพลอยได้ชนิดหนึ่งจากเกษตรกรรม คือลำต้นแห้งของธัญพืชหลังจากการเก็บเกี่ยว ฟางเกิดขึ้นจากต้นของธัญพืชอาทิ ข้าวบาร์เลย์ ข้าวโอ๊ต ข้าวเจ้า ข้าวไรย์ ข้าวสาลี เป็นต้น ประโยชน์ของฟางมีมากมายตั้งแต่ใช้เป็นอาหารสัตว์ หัตถกรรม ไปจนถึงพลังงานทดแทน

**ประโยชน์**

**อาหารสัตว์**
ฟางเป็นแหล่งอาหารหยาบสำหรับโคกระบือในช่วงหน้าแล้ง ฟางมีคุณค่าทางอาหารต่ำ มีโปรตีน ใยอาหาร และปริมาณสารอาหารโภชนะย่อยได้ (TDN) ประมาณ 2.76%, 36.17% และ 45% ของวัตถุแห้งตามลำดับ แต่ฟางมีอัตราการย่อยต่ำ ทำให้ฟางอยู่ในกระเพาะนาน สัตว์จึงได้รับคุณค่าทางอาหารน้อย ถ้าให้สัตว์กินฟางอย่างเดียวนานไป จะทำให้น้ำหนักตัวลด
หมวดหมู่:อาหารสัตว์
หมวดหมู่:วัสดุ
พระเจ้าบรมวงศ์เธอ พระองค์เจ้าพักตร์พิมลพรรณ

พระเจ้าบรมวงศ์เธอ พระองค์เจ้าพักตร์พิมลพรรณ (25 ตุลาคม พ.ศ. 2397 – 18 ตุลาคม พ.ศ. 2449) เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาแพ

**พระประวัติ**
พระเจ้าบรมวงศ์เธอ พระองค์เจ้าพักตร์พิมลพรรณ เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาแพ เมื่อวันพุธ เดือน 12 ขึ้น 5 ค่ำ ปีขาล ฉศก จุลศักราช 1216 ตรงกับวันที่ 25 ตุลาคม พ.ศ. 2397 มีพระโสทรเชษฐภคินีหนึ่งพระองค์ คือ หม่อมยิ่ง มีพระโสทรอนุชาสองพระองค์ คือ พระเจ้าบรมวงศ์เธอ กรมหลวงพรหมวรานุรักษ์ และสมเด็จพระมหาสมณเจ้า กรมพระยาวชิรญาณวโรรส มีพระโสทรขนิษฐาหนึ่งพระองค์ คือ พระเจ้าบรมวงศ์เธอ พระองค์เจ้าบรรจบเบญจมา
พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้มีพระราชพิธีโสกันต์ขึ้น ดังปรากฏในพระราชพงศาวดารกรุงรัตนโกสินทร์ ความว่า "ครั้นมาถึง ณ เดือน ๒ เสด็จพระราชดำเนินออกไปเมืองเพ็ชรบุรี ให้ตั้งพิธีโสกันต์พระเจ้าลูกเธอ พระองค์เจ้าพักตร์พิมลพรรณ พระองค์เจ้าหมันหยาพาธร วันศุกร เดือน ๒ แรม ๒ ค่ำ เวลาบ่าย พระสงฆ์สวดพระพุทธมนต์บนพระนครคิรีที่พระที่นั่งราชธรรมสภา ๓๐ รูป ตั้งกระบวนแห่แต่หน้าพระตำหนักมาตามถนนราชวิถี ขึ้นไปทรงฟังสวดพระพุทธมนต์ทั้ง ๓ วัน ครั้นรุ่งขึ้นณวันจันทร์ เดือน ๒ แรม ๕ ค่ำ เวลาเช้าโสกันต์ ครั้นเวลาบ่ายแห่มาสมโภชอีก ๑ วัน กระบวนแห่และเครื่องเล่นรายทางนั้นมีพร้อมทุกสิ่ง เหมือนอย่างโสกันต์พระเจ้าลูกเธอ พระองค์เจ้ายิ่งเยาวลักษณ์แล้วเสด็จกลับเข้ามากรุงเทพมหานคร"
พระเจ้าบรมวงศ์เธอ พระองค์เจ้าพักตร์พิมลพรรณสิ้นพระชนม์ในรัชสมัยพระบาทสมเด็จพระจุลจอมเกล้าเจ้าอยู่หัว ที่พระตำหนักในพระบรมมหาราชวัง เมื่อวันพฤหัสบดี เดือน 12 ขึ้น 2 ค่ำ ปีมะเมีย อัฐศก จุลศักราช 1268 ตรงกับวันที่ 18 ตุลาคม พ.ศ. 2449 สิริพระชันษา 51 ปี และเนื่องจากในช่วงเวลานั้น พระบาทสมเด็จพระจุลจอมเกล้าเจ้าอยู่หัวเสด็จประทับแรม ณ พระราชวังบางปะอิน จึงโปรดเกล้าฯ ให้สมเด็จพระเจ้าน้องยาเธอ เจ้าฟ้าภาณุรังษีสว่างวงศ์ กรมพระภาณุพันธุวงศ์วรเดช เสด็จแทนพระองค์ในการพระราชทานน้ำหลวงอาบพระศพ ในช่วงค่ำวันเดียวกัน พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร

**พระเกียรติยศ**

**พระอิสริยยศ**
 25 ตุลาคม พ.ศ. 2397 - 11 พฤศจิกายน พ.ศ. 2411 : พระเจ้าลูกเธอ พระองค์เจ้าพักตร์พิมลพรรณ- 11 พฤศจิกายน พ.ศ. 2411 - 18 ตุลาคม พ.ศ. 2449 : พระเจ้าน้องนางเธอ พระองค์เจ้าพักตร์พิมลพรรณ- 23 ตุลาคม พ.ศ. 2453 : พระเจ้าบรมวงศ์เธอ พระองค์เจ้าพักตร์พิมลพรรณ

**เครื่องราชอิสริยาภรณ์**

**ราชตระกูล**

**อ้างอิง**
หมวดหมู่:พระเจ้าบรมวงศ์เธอ ชั้น 4
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 4
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ ม.ป.ร.2‎
พระเจ้าบรมวงศ์เธอ พระองค์เจ้าศรีพัฒนา

พระเจ้าบรมวงศ์เธอ พระองค์เจ้าศรีพัฒนา (30 พฤศจิกายน พ.ศ. 2396 – 8 มิถุนายน พ.ศ. 2416) เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเอี่ยม (หลานพระยาอนุชิตชาญชัย (อุ่น)) เมื่อวันพุธ เดือน 12 แรม 15 ค่ำ ปีฉลู เบญจศก จ.ศ. 1215 ตรงกับวันที่ 30 พฤศจิกายน พ.ศ. 2396 บ้างว่าประสูติเมื่อวันที่ 24 มกราคม พ.ศ. 2397
พระองค์เจ้าศรีพัฒนามีพระพลานามัยไม่ใคร่สมบูรณ์มากนักมาตั้งแต่ประสูติ แพทย์จึงได้คอยถวายการรักษาพระอาการอยู่ตลอดพระชนม์ชีพ กระทั่งสิ้นพระชนม์ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อวันอาทิตย์ เดือน 7 ขึ้น 13 ค่ำ ปีระกา เบญจศก จ.ศ. 1235 ตรงกับวันที่ 8 มิถุนายน พ.ศ. 2416 สิริพระชันษา 19 ปี พระราชทานเพลิงพระศพ ณ พระเมรุ วัดบวรนิเวศราชวรวิหาร

**พระอิสริยยศ**
 30 พฤศจิกายน พ.ศ. 2396 – 11 พฤศจิกายน พ.ศ. 2411 : พระเจ้าลูกเธอ พระองค์เจ้าศรีพัฒนา- 11 พฤศจิกายน พ.ศ. 2411 – 8 มิถุนายน พ.ศ. 2416 : พระเจ้าน้องนางเธอ พระองค์เจ้าศรีพัฒนา- 23 ตุลาคม พ.ศ. 2453 : พระเจ้าบรมวงศ์เธอ พระองค์เจ้าศรีพัฒนา

**พงศาวลี**

**อ้างอิง**
 พระราชปรารภในพระราชสมเด็จฯ พระจุลจอมเกล้าเจ้าอยู่หัว ว่าด้วยเหตุแห่งความตายในท่ามกลางอายุ. ทรงพระราชนิพนธ์ พระราชทานให้พิมพ์ในหนังสือวชิรญาณวิเศษ เมื่อ พ.ศ. 2431.
หมวดหมู่:พระเจ้าบรมวงศ์เธอ ชั้น 4
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 4
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์